section_heading: Poboljšanje kvalitete života
paragraph_text: Postoje načini kako se oboljeli može osjećati bolje. Prvo mora prestati pušiti, čime će mu pluća vremenom stariti jednako kao i pluća nepušača. Zdrava prehrana je važna, valja izbjegavati teže probavljivu hranu i držati medicinski ispravnu dijetu, jer prekomjerna tjelesna težina izaziva veći osjećaj zaduhe. Ako se ima manju tjelesnu masu s obzirom na visinu, možda bi trebala posebna dijeta. Kad se u fazi pogoršanja, uputni su češći manji obroci. Vježbanje također pomaže. Prije planirana napora dobro je uzeti propisani lijek, što pomaže boljem podnošenju aktivnosti i smanjenju osjećaja zaduhe. Može se osjetiti zaduhu i pri vježbanju ali čak i pri dnevnim aktivnostima, no to nije opasno i zaduha prolazi ubrzo nakon prestanka aktivnosti. Pogreška je ako se smanjuje tjelesnu aktivnost zbog osjećaja zaduhe, iako je vrlo je neugodan i ponekad zastrašujući. Smanjenje tjelesne aktivnosti dodatno smanjuje sposobnost podnošenja napora i takvim načinom života zaduhu će se osjećati kod sve manjih napora. Treba pokušati vježbati koliko se češće može, jer se time poboljšava tjelesna kondicija i raspoloženje.